open-index/open-wikipedia-markdown huggingface dataset:
Bryn menighet

**Bryn menighet** var et prestegjeld tilhørende Bærum prosti i Oslo bispedømme i Den norske kirke. Det omfattet Bryn sogn av Bærum kommune i Akershus fylke, og hovedkirken var Bryn kirke.

Bryn menighet inngikk fra 1. januar 2020 i Bryn sokn, underlagt Bærum prosti.

## Historikk

Ved forskrift av 5. desember 1975 ble Vestre Bærum prestegjeld delt i tre, ved etableringen av Bryn, Helgerud og Tanum prestegjeld, gjeldende fra 1. mars 1976.

Ved kgl.res. av 18. januar 1991 ble Bryn prestegjeld delt, ved at området Lommedalen/Bærums Verk skiltes ut som eget Lommedalen prestegjeld, gjeldende fra 1. mars 1991.

## Menigheter

Prestegjeldet hadde ved sin avvikling følgende menigheter:
* Bryn
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Kilder
Pietro Francesco Capacci

**Pietro Francesco Capacci** eller *Cheng Fangji* (født 21. november 1672 i Siena ved Napoli i Italia, død 28. juli 1715 i Macao i Kina) var en katolsk kinamisjonær tilhørende jesuittordenen. 

I 1692 kom han til Kina, og fra 1695 til 1701 virket han på Hainan, og senere i Liuzhou og Fatshan i Guangzhou før han i 1704 vendte tilbake til Hainan. I 1712 ble han novisemester for jesuittene i Macao. 

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)

## Se også
*Liste over kinamisjonærer tilhørende jesuittordenen
Gianbattista Brandi

**Gianbattista Brandi** eller *Wang Ruohan* (født 1610 i Napoli i Italia, død 13. desember 1681 i Macao i Kina) var en katolsk kinamisjonær tilhørende jesuittordenen. 

Han kom til Kina i eller rett etter 1640 og misjonerte for det meste på Hainan. Han var deretter en periode rektor i Macao. I årene 1671 til 1673 misjonerte han i Siam. 

## Se også
* Liste over kinamisjonærer tilhørende jesuittordenen

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Sentralt helseregister

Et **sentralt helseregister** er i Norge et landsomfattende helseregister. Det er normalt ikke anledning til å reservere seg mot registrering, men det finnes hjemler for innsyn, retting og sletting.

I de fleste sentrale helseregistre kan navn, fødselsnummer og andre direkte personidentifiserende kjennetegn behandles uten samtykke fra den registrerte i den utstrekning det er nødvendig for å nå formålet med registeret.

## Sentrale helseregistre
Helseregisterloven av 2014 § 11 definerer følgende sentrale helseregistre:
* Dødsårsaksregisteret
* Kreftregisteret
* Medisinsk fødselsregister
* Meldingssystem for smittsomme sykdommer (MSIS)
* System for vaksinasjonskontroll (SYSVAK)
* Forsvarets helseregister
* Norsk pasientregister
* Nasjonalt register over hjerte- og karlidelser
* System for bivirkningsrapportering
* Kommunalt pasient- og brukerregister
* Legemiddelregisteret
Følgende helseregister har tidligere inngått:
* Nasjonal database for elektroniske resepter (Reseptregisteret) - ble erstattet av Legemiddelregisteret i 2020.
* Det sentrale tuberkuloseregisteret - ble innlemmet som en del av meldingssystemet for smittsomme sykdommer (MSIS) i 2014.

## Kilder
* Helseregisterloven § 11 Lovbestemte helseregistre
Carlo Amiani

**Carlo Amiani** eller *Jia Jialu* (født 6. januar 1661 i Fano i Italia, død 22. februar 1723 i Macao i Kina) var en katolsk kinamisjonær tilhørende jesuittordenen. 

Han kom til Kina i 1694 og misjonerte i Tingzhou i Fujian, Ganzhou i Jiangxi og deretter i Macao fra 1709. 
## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
## Se også
* Liste over kinamisjonærer tilhørende jesuittordenen
Afrikanske småkatter

* afrikagullkatt
* karakal
* serval

**Afrikanske  småkatter** eller **ørkengauper** (*Caracal*) er en gruppe med mindre kattedyr som stammer fra Afrika og tilhører kattefamilien. Disse kattene kalles også **karakallinjen**.

Tidligere var *C. caracal* eneste art i denne slekten, men nyere genetisk forskning viser at også *C. aurata* og *C. serval* hører hjemme her. Disse var tidligere plassert i hver sine slekter, kalt henholdsvis *Profelis* og *Leptailurus*.

* ***[[Caracal]]*** (ørkengauper)
** *C. aurata* (afrikagullkatt)  
** *C. caracal* (karakal, også kalt ørkengaupe)
** *C. serval* (serval) 

## Fylogeni
Fylogeni etter Johnson m. fl., 2006.

## Referanser


## Eksterne lenker
*
Personlig integritet

**Personlig integritet** er et etisk begrep. Grunnbetydningen av integritet er «det å forbli hel», eller «uskadet». Derfor kan uttrykket forstås som ethvert individs selvstendige og ukrenkelige **individualitet**, og knyttes til det enkelte individs rettigheter.
**Integritet** kan også brukes om en persons evne og vilje til å handle selvstendig, ærlig og redelig uten å ta hensyn til uvedkommende, utenforliggende interesser.
Brukt på denne måten beskriver det en persons moralske karakter, og blir ansett for å være en dyd.

## Individets selvstendighet
*Personvern* anses av allmennheten som nærmest synonymt med beskyttelse av ens personlige integritet. Den norske arbeidsmiljøloven stiller krav til at det psykososiale arbeidsmiljøet skal ta hensyn til arbeidstakeres integritet. På denne måten ble det markert at deres grunnleggende verdier og moralske standarder fortjener å bli vist respekt og tatt hensyn til.

## Individets moralske karakter
Vanligvis vil integritet bli forsøkt utdypet fra to grunnleggende perspektiv. Det éne er det forholdet en person kan sies å ha til seg selv, eller til deler av sitt indre liv. Det andre tar utgangspunkt i at integritet på en viktig måte er knyttet til en persons moralske handlemåte og forutsetter i at det finnes noen opphøyde, normgivende begrensninger på hva det vil si å handle med integritet.
Når en i etikken diskuterer oppførsel og moral vil en person kunne tilskrives integritet når vedkommendes handlinger baseres på et helhetlig og konsekvent mønster av prinsipper. En person med integritet vil derfor være prinsippfast. For at et helhetlig verdisyn skal kunne vedlikeholdes, må en likevel være villig til å justere seg når det avsløres inkonsekvens i forholdet mellom ens handlinger, oppfatninger, framgangsmåter, midler eller prinsipper. En persons integritet gjør det mulig å forutsi et handlemønster basert på kjennskap til personens kjerneverdier. Å handle med integritet utelukker tilfeldige unntak fra ens prinsipper i møte med bestemte personer, eller grupper av personer. I en slik sammenheng ville integritet være antonymet til hykleri. Å bedømme en annens integritet som en moralsk dyd vil til en viss grad kreve et felles verdigrunnlag siden en forutsetter at det vurderes som et moralsk ideal.

## Referanser
Helseregisterloven

**Lov om helseregistre og behandling av helseopplysninger** (helseregisterloven, forkortet hlsregl.) av 18. mai 2001 er en lov som omhandler innsamling, lagring og bruk av helseopplysninger i helseregistre.

## Lovens formål
Formålet med loven er å bidra til å gi helsetjenesten og helseforvaltningen informasjon og kunnskap uten å krenke personvernet, slik at helsehjelp kan gis på en forsvarlig og effektiv måte. Gjennom forskning og statistikk skal loven bidra til informasjon og kunnskap om befolkningens helseforhold, årsaker til nedsatt helse og utvikling av sykdom for administrasjon, kvalitetssikring, planlegging og styring. Loven skal sikre at helseopplysninger blir behandlet i samsvar med grunnleggende personvernhensyn, herunder behovet for personlig integritet, privatlivets fred og tilstrekkelig kvalitet på helseopplysninger. 

## Helseregistertyper
Helseregisterloven inneholder bestemmelser for en rekke helseregistertyper:
*Behandlingsrettet helseregister
*Lokalt helseregister
*Nasjonalt kvalitetsregister
*Regionalt helseregister
*Sentralt helseregister

## Sentrale helseregistre
Lovens § 8 hjemler opprettelse av sentrale, personidentifiserbare helseregistre. Regjeringens lovforslag ble på dette punkt strammet inn av Stortinget slik at nye helseregistre med navn, fødselsnummer eller andre direkte personidentifiserbare opplysninger bare kan etableres dersom den registrerte samtykker. Alternartiv kan slike register opprettes av Stortinget ved lovvedtak. Da loven ble vedtatt hjemlet den 6 sentrale helseregistre. Senere er listen utvidet, blant annet med Norsk pasientregister og reseptregisteret i 2007. 

## Forholdet til personopplysningsloven
Personopplysningsloven med forskrifter gjelder som utfyllende bestemmelser på områder helseregisterloven ikke har egne bestemmelser.

## Litteratur
* Sverre Engelschiøn og Elisabeth Vigerust *Pasientjournalloven og helseregisterloven - Kommentarutgave* Universitetsforlaget 2015 ISBN 9788215023946

## Noter


## Eksterne lenker
* Helseregisterloven
Medisinsk fødselsregister

**Medisinsk fødselsregister** (**MFR**) er et sentralt helseregister som omfatter alle fødsler i Norge fra og med 1. januar 1967. Registeret har helseforskning, helseforvaltning og allmennopplysning som formål. Det skal bidra til å avklare årsaker til og konsekvenser av helseproblemer i forbindelse med svangerskap og fødsel.

MFR har siden 2002 vært er del av Folkehelseinstituttet. Registeret er plassert i Bergen og er også tilknyttet Universitetet i Bergen gjennom Locus for registerepidemiologi.

## Historie
MFR bygger på et meldeskjema som ble tatt i bruk 1. januar 1967. Med hjemmel i jordmorloven (1898) og legeloven (1927) ble det i 1966 gjennom rundskriv fra Helsedirektoratet bestemt at jordmødre og leger skulle fylle ut dette skjemaet ved enhver fødsel fra og med 16. svangerskapsuke. (12. uke fra 2001)

Daværende overlege i Helsedirektoratet Fredrik Mellbye beskrev allerede i 1967 flere av de formål som senere er nedfelt i Medisinsk fødselsregisterforskriften. Han avsluttet slik: «Staten må her legge til rette for en vitenskapelig aktivitet med en bestemt målsetting som direkte kan komme det praktiske helsearbeid til hjelp. Den tid er forbi da vi på en rekke av de medisinske områder hvor samfunnet har påtatt seg et betydelig ansvar, kan basere oss på et skjønn alene».

## Oppgaver
* Samle inn, registrere, kode, kvalitetssikre og dokumentere data
* Publisere offisiell norsk fødselsstatistikk
* Tilrettelegge og utlevere statistikk og data til forskere, helsepersonell, forvaltning, massemedia og andre brukere av MFR-data
* Drive egen forskning
* Overvåke forekomster av medfødte misdannelser og oppdage så tidlig som mulig eventuelle hyppighetsøkninger
* Internasjonalt samarbeid og rapportering

## Lovhjemmel
MFR er hjemlet i Helseregisterloven § 8 og Medisinsk fødselsregisterforskriften. I henhold til forskriften er det ikke anledning til å reservere seg mot registrering i MFR.

## Eksterne lenker
* Medisinsk fødselsregister - statistikkbank
* Statistisk sentralbyrå - Fødte. Statistikkbanken
* MFRs meldeskjema (IK-1002):
** Medisinsk registrering av fødsel (1967-1998)
** Melding om avsluttet svangerskap etter 12. uke – Fødsel, dødfødsel, spontanabort (f.o.m. desember 1998)
* Helseregisterloven
* Medisinsk fødselsregisterforskriften
Sherington

**Sherington** er en landsby og et verdslig sogn i distriktet Milton Keynes i det seremonielle grevskapet Buckinghamshire, England. Stedet ligger like nordvest for Newport Pagnell. I henhold til folketellingen i 2011 var det 954 innbyggere i landsbyen.

## Historie
Stedsnavnet kommer fra angelsaksisk for «Sciras eiendom». I *[[Domesday Book]]* (1086) er landsbyen nevnt som *Serintone*. 

Sognekirken er dedikert sankt Laudus  (Laud) fra Coutances i Normandie.

I 2006 ble jordbruksområder ved Sherington og andre landsbyer i område kjøpt opp av en amerikansk spekulant, som ønsker å selge tomter til selvbyggere. I distriktets 25-årsplan, som gjelder frem til 2030, er det ikke lagt opp til noen endring i reguleringsplanen. Det virker derfor usannsynlig at de som kjøper tomter vil få byggetillatelse i overskuelig framtid, og mange kan derfor ha tapt penger på å kjøpe tomter som er nesten verdiløse. 

## Referanser
Bjørn Bettum

**Bjørn Bettum** (1935&ndash;2002) var en norsk skipsreder. Han er mest kjent for å ha vært Anders Jahres høyre hånd i Kosmos fra 1969, samt for sin rolle i striden rundt den skjulte «Anders Jahre-formuen».

Bettum var utdannet cand.jur. fra UiO i 1962. Han var dommerfullmektig i Fredrikstad 1962-63, og ansatt i Lazard Brothers i London 1963-69. Fra 1970 til 1984 var han en av tre partnere i firmaet Anders Jahre/Anders Jahres Rederi, og fra 1978 til 1989 var han administrerende direktør i Kosmos. Fra 1989 til 1996 var han direktør og eier av Gokstad AS som drev Bastøfergene fram til 1996. Bettum var styreleder i Anders Jahres Humanitære Stiftelse fra 1978 og forretningsfører fram til 2002.

Han var sønn av advokat og Høyrepolitiker Frithjof Bettum.

## Referanser
Whalleyana

* *[[Whalleyana toni]]*
* *[[Whalleyana vroni]]*

***Whalleyana*** er en slekt av sommerfugler som omfatter to kjente arter fra Madagaskar. De ble opprinnelig plassert i familien Thyrididae, men i dag regner man dem som såpass fjernt beslektet med andre sommerfugler at de blir plassert i en familie (Whalleyanidae) og overfamilie (Whalleyanoidea) for seg selv innen gruppen Obtectomera. Ingenting er kjent om biologien deres.

## Eksterne lenker
*
Liste over ordførere i Surnadal

**Liste over ordførere i Surnadal**. Surnadal prestegjeld ble opprettet som eget formannskapsdistrikt (kommune) som følge av formannskapslovene av 1837. I 1858 ble Rindal utskilt fra Surnadal som egen kommune. I 1965 ble Surnadal slått sammen med Stangvik og Åsskard til den nåværende Surnadal kommune.

## Ordførere 1838–1857

## Ordførere 1858–1964

## Ordførere etter 1965

## Referanser
Reaktiv artritt

**Reaktiv artritt** (**Reiters syndrom**, **Morbus Reiter**)  er en lidelse der pasientene kan ha plager fra både øyne, ledd og urinrør. Det  er en steril leddbetennelse som utvikler seg etter en infeksjon. Utløsende infeksjon starter som oftest i tarm, urinveier eller hals. Reaktive artritter kalles fra gammelt av oftest for Morbus Reiter og forbindes spesielt med leddbetennelse, øyebetennelse og urinrørskatarr. Tilstanden utløses av at immunforsvaret trigges. De mest vanlige utløserne er bakterier som klamydia, kampylobakter, og liknende, men også stress og fysisk belastning kan utløse tilstanden.

## Eksterne lenker
* Rikshospitalet: Reaktiv artritt / Morbus Reiter
Rjukanfossen (Åmli)

**Rjukanfossen i Åmli** er en del av Tovdalselva i Åmli kommune i Agder, ca. 2,5 km nord for Dale. Fossen har en fallhøyde på 45 meter, og er den høyeste i elva. Den har høy verneverdi, og Tovdalsvassdraget er fredet fra foten av Rjukanfossen og nordover.

Fossen i Åmli må ikke forveksles med Rjukanfossen i Tinn kommune i Telemark.

## Referanser
General Dynamics F-16XL

**General Dynamics F-16XL** var et amerikansk jagerfly basert på F-16, utstyrt med deltavinger.

Vingene var utviklet av NASA og optimert for «supercruising», supersonisk hastighet uten bruk av etterbrenner. Men F-16XL viste seg å ikke være i stand til å «supercruise» uten bruk av etterbrenner, og programmet ble kansellert.

De to flyene som ble bygget ble mellom 1989 og 1998 brukt av NASA for utforskning av flygning i høye hastigheter. NASA har i 2007 vurdert å gjøre ett av flyene flyvedyktig igjen.

## Spesifikasjoner

## Eksterne lenker
* General Dynamics F-16XL
Roy Rogers (gitarist)

**Roy Rogers** (født 1950) er en amerikansk gitarist og  musikkprodusent.

## Diskografi
* 1986 *Chops Not Chaps* 
* 1988 *1988  Slidewinder*  
* 1989 *Blues on the Range* 
* 1991 *R&B*  
* 1992 *Travellin' tracks*  
* 1993 *Slide of Hand* 
* 1994 *Slide Zone*
* 1996 *Rhythm & Groove*
* 1998 *Pleasure & Pain* 
* 1999 *Everybody's Angel*
* 2002 *Slideways*
* 2002 *Roots of Our Nature*
* 2004 *Live! At The Sierra Nevada Brewery Big Room*

## Eksterne lenker
* 
* 
* VG, Reidar Larsen & Roy Rogers: «Crossing»
Asahi-dake

**Asahi-dake** (japansk: 旭岳) er en vulkan som ligger på øya Hokkaido nord i Japan, mellom byene Asahikawa og Kitami. Med en høyde på 2&nbsp;290&nbsp;moh er fjellet det høyeste på Hokkaido. Den er en del av vulkangruppen Daisetsuzan i Ishikarifjellene, og ligger i den nordlige delen av Daisetsuzan nasjonalpark.

__TOC__
Fjellet er relativt enkelt å bestige, og er populært blant fotturister om sommeren. Like under toppen ligger Sugatami-tjernet, som er berømt for sin refleksjon av de snøkledte toppene og dampen som strømmer ut fra vulkanske åpninger.

Det ble tidligere utvunnet svovel i fumarole-områdene.

## Geologi
Asahi-dake er en aktiv stratovulkan som oppsto 3&nbsp;km sørvest for kalderaen Ohachi-Daira. Japans meteorologiske institutt ga regionen C-rangering i vulkansk aktivitet. I tillegg til hovedtoppen finnes det en mindre vulkan på fjellets sørøstlige skulder, kalt *Ushiro-Asahi-dake* (後旭岳) eller «Det senere Asahi-fjellet». Det er også en stratovulkan, og er 2216 meter høyt. Vulkanen består hovedsakelig av andesitt og dasitt, som er ikke-alkalisk mafisk vulkansk stein fra holocen, mindre enn 18&nbsp;000 år gammel.

### Eruptiv historie
Det finnes ingen historiske nedtegnelser om utbrudd fra Asahi-dake. Følgende utbrudd er påvist ved hjelp av tefrokronologi og karbondatering:
* 3200 f.Kr. ± 75 år, kalibrert C14-datering, eksplosivt utbrudd.
* 2800 f.Kr. ± 100 år, kalibrert C14-datering, eksplosivt utbrudd og freatiske eksplosjoner.
* 1450 f.Kr. ± 50 år, ukalibrert C14-datering, eksplosivt utbrudd og freatiske eksplosjoner.
* 500 f.Kr. ± 50 år, tefrokronologi-datering, eksplosivt utbrudd, freatiske eksplosjoner og masseskred. 
* 1739, tefrokronologi-datering, eksplosivt utbrudd, freatiske eksplosjoner, med mulige utbrudd fra det sentrale røret og radiale sprekker.

Asahi-dake har for nåværende aktivitet i form av fumaroler.

## Referanser


## Eksterne lenker
* Nettsted for taubanen Asahidake Ropeway
* Peakbagger.com Asahi-dake
Talkin’ 2 myself (sang)

***glitter / fated*** er den 42. singelen av den japanske musikeren Ayumi Hamasaki, og skal lanseres under Avex Trax i Japan 26. september 2007. Dette er Hamasaki's andre singel i 2007, etter sommersingelen glitter / fated som ble lansert i juli. Den vil inneholde to nye sanger , "Talkin' 2 Myself" og "Decision" som begge vil være i sjangeren rock. 

## Låtliste
**CD Maxi Single**
# Talkin' 2 Myself
# Decision
# Ukjent sang (remix)
# Talkin' 2 Myself -Instrumental-
# Decision -Instrumental-

**DVD**
# Talkin' 2 Myself (Musikkvideo)
# Decision (Musikkvideo)

## Hitlister

### Oricon Sales Chart (Japan)

## Se også
* Ayumi Hamasaki diskografi

## Referanser


## Eksterne lenker
* Oppdateringer og informasjon på den norske fansiden – Ayumi Hamasaki Norway
U3

:*Denne artikkelen er om dataprogrammet. For undergrunnslinjen i Berlin, se [[U3 (Berlins undergrunnsbane)]].*
**U3** betegner en type portable pc-programmer for Microsoft Windows. Varemerket U3 tilhører selskapet U3, stiftet i 2004 av det amerikanske selskapet Sandisk og dettes israelske datterselskap M-Systems.

Minnepinner betegnes som U3-minnepinner når de er formatert for lagring av U3-programmer. Dette er programmer som kan kjøres direkte fra minnepinnen, uten å måtte installeres på datamaskinen (vertsmaskinen).  Det er også en viktig egenskap at de kjørte programmene ikke setter spor etter seg på vertsmaskinen, slik at man kan låne en datamaskin uten å forstyrre dennes systemfiler, og uten at eventuell personlig informasjon som blir overført under kjøringen, kan bli lest av dem som senere bruker vertsmaskinen.

U3 blir ofte levert ferdiginstallert på minnepinner når disse selges. Dette skyldes ikke minst at det er lettere å bruke: Det startes lettere automatisk enn konkurrerende systemer.

## Virkemåte
En U3-minnepinne har to diskpartisjoner, og vil derfor opptre med to stasjonsbokstaver, som normalt tilordnes dynamisk (til de to neste ledige stasjonsbokstavene) når minnepinnen plugges inn i en USB-port.  Hvis for eksempel en PC har diskstasjonene C og D, vil U3-minnepinnen opptre som E og F. E er formatert for å late som om den er en CD-ROM-stasjon, og derfor vil CD-ROM-autostart-mekanismen (som er påslått i de fleste pc-er) starte U3-systemprogrammet. Dette fører til at U3-ikonet vises til høyre på oppgavelinjen. Når brukeren klikker på dette ikonet, vises en meny over programmene som er installert.
Siden den første partisjonen (i det aktuelle eksempelet: E) opptrer som en CD-ROM, kan intet endres der, så både programmer og data må lagres i den neste (F). U3-arkitekturen er lite transparent for brukerne: Hvert program er lagret i en mappe som ikke inneholder programmets navn, men filnavnet er (for mennesker) en meningsløs kode.

## Problemer
Ikke-Windows-brukere som prøver å bruke en U3-minnepinne, vil ikke kunne bruke U3-programmene, men kan bruke den til datalagring på vanlig måte. For å kunne fjerne U3-filene (og unngå den unødige partisjonen) må de kjøre et spesielt avinstalleringsprogram, men dette finnes bare for Windows. 

Minnepinneprodusenten Kingston har sluttet å støtte U3 grunnet royaltyavgiften på 5 %.  Mozilla Firefox blir ikke lenger tilpasset U3 – bare til de alternative typer portabel programvare.

Det var meningen at U3 i løpet av 2008 skulle bli erstattet av et nytt alternativ utviklet i et samarbeide mellom Sandisk og Microsoft. Dette skulle bli inkompatibelt med U3, men programutviklerne skulle bli tilbudt konverteringsverktøy.

## Kilder
*U3-hjemmesiden 

## Eksterne lenker
*
Dedikert server

En **dedikert server** er en hostingtjeneste som innebærer at en privatperson eller en bedrift leier en fysisk server av en hostingleverandør. Serveren plasseres i leverandørens datasenter der sluttkunden får ta del av datasenterets infrastruktur som brannmur, Internettoppkobling etc. Dette kan også sees som en form av outsourcing der kostnadene kan reduseres for bedrifter gjennom å dele infrastruktur med andre kunder istedenfor å eie det selv.

## Eksempler på dedikerte serverer
*Webserver
*E-postserver
*Databaseserver
*Applikasjonsserver
*Gamingserver
Korsikansk

**Korsikansk** er et romansk språk som tales på øya Korsika.  Korsikansk tilhører et dialektkontinuum med mellomitalienske dialekter og er nærmest beslektet med dialektene i Toscana og nord på Sardinia. Korsika tilhører Frankrike og har fransk som offisielt språk. UNESCO regner korsikansk som et truet språk.

## Referanser
Stoke Goldington

**Stoke Goldington** er en landsby og et verdslig sogn i distriktet Milton Keynes i det seremonielle grevskapet Buckinghamshire, England. Stedet ligger omkring sju km nord-nordvest for Newport Pagnell, ved den gamle veien til Northampton. I henhold til folketellingen i 2011 var det 574 innbyggere i landsbyen.

## Stedsnavn
*Stoke* er avledet fra et angelsaksisk ord *stoc* som betyr «sted». Det kom til å bli benyttet i konteksten av enten religiøs eller en sekundær bosetning, og er blitt et av de mest vanlige elementet i stedsnavn i England. I *[[Domesday Book]]* (1086) er stedet nevnt som *Stoche*. Endelsen *Goldington* ble lagt til senere i middelalderen, og refererer til en Peter av Goldington (fra Goldington i Bedfordshire) som var stedets fremste innbygger i en periode. 

## Oversvømmelser
Stoke Goldington er utsatt for tidvis oversvømmelser, og ble hardt rammet i 2007 med gjentatte oversvømmelser. Vannet sto 1,5 meter enkelte steder, noe som førte til at en del av befolkningen måtte evakueres.

## Referanser


## Eksterne lenker
* Stoke Goldington Association , historie, befolkningsdata, gamle fotografier og mer
* Stoke Goldington Steam Rally
* «Parishes : Stoke Goldington», *Victoria History of the Counties of England - A History of the County of Buckingham*, **4** (1927), s.&nbsp;466–470.
Rolls-Royce Silver Shadow

**Rolls-Royce Silver Shadow** er en bilmodell fra den britiske bilprodusenten Rolls-Royce, som ble fremstilt fra 1965 til 1980. Bilen er til dags dato den Rolls-Royce-modellen som har blitt produsert i størst antall. Den ble produsert i to generasjoner, Silver Shadow fra 1965 til 1976, og deretter Silver Shadow II fra 1977 til 1980. Bilen ble formgitt av Rolls-Royce sin sjefsdesigner, John Blatchley.

I forhold til tidligere Rolls-Royce-modeller var Silver Shadow avansert og blant annet utstyrt med skivebremser og uavhengig hjuloppheng. Motoren var en 6,2-liters V8-motor på 172 hestekrefter mellom 1965 og 1969, og en 6,75-liters V8-motor som utviklet 189 hestekrefter fra 1970 til 1980. Bilens mest avanserte detalj var et hydraulisk system, som ble produsert på lisens fra Citroën, som styrte avfjæringen og et tokrets bremsesystem. Dette sørget for at bilen var svært komfortabel.

I 1965 ble en todørs coupéutgave introdusert og en cabriolet fulgte i 1967. I 1971 ble disse modellene skilt ut under eget navn, Corniche. Produksjonen av disse fortsatte frem til 1982 (coupéutgaven) og 1996 (cabrioletutgaven). En annen coupévariant bygget på samme plattform var Camargue, med karosseri designet av italienske Pininfarina. Produksjonen pågikk fra 1975 til 1986. Camargue var historiens dyreste Rolls-Royce-modell.

I tillegg ble en Bentley-versjon med betegnelsen Bentley T (*Bentley T II* fra 1977) som var mekanisk identisk med Rolls-Royce-utgaven, og den eneste forskjellen var logoer og grillens utforming. Alle todørs-utgavene var også tilgjengelige under Bentley-navnet, men av disse ble kun ett eksemplar av Bentley Camargue noensinne produsert.

## Produksjon Silver Shadow Serie
Silver Shadow var Rolls-Royces mest populære modell noensinne, og mer enn  eksemplarer ble bygget inkludert alle versjoner og Bentley-varianter. Til sammenlikning ble forgjengeren bygget i  eksemplarer mellom 1955 og 1966.

## Referanser


## Eksterne lenker
* 
*  Wiki for klassiske Rolls-Royce-biler 
*  Detaljerte beskrivelser og råd for Rolls-Royce Silver Shadow
ATP-touren

**ATP-touren** er den øverste serien i tennis for herrer, og arrangeres av Association of Tennis Professionals (ATP). Serien består av turneringer i fem kategorier:

# ATP World Tour Finals  (arrangeres i samarbeid med ITF)
# Masters 1000
# 500 Series
# 250 Series
# ATP Challenger Tour

## Eksterne lenker
* ATPWorldTour.com
Salerno

**Salerno** er en by i Campania i det sørvestlige Italia med 133 199 innbyggere (2014). Byen er hovedstad i provinsen med samme navn og ligger innerst i gulfen med samme navn som er en del av Tyrrenhavet. Byen ligger rundt 55 km sør/sørøst for Napoli.

Byen er den viktigste på Amalfikysten som er et verdensarvsted, og er i nyere historie mest kjent for å ha vært en residensby for den italienske kongen da han flyktet fra Roma i 1943 i forbindelse med fredsslutningen med de de allierte. Hovedstyrken under Operasjon Avalanche hadde da gått i land rett ved byen under invasjonen av Italia i september 1943.

Det har vært bosetninger i området siden oldtiden. De eldste spor er fra Samnium og etruskertiden, da det lå en by med navn **Irna** her. Byen hadde internasjonal handel, blant annet til Elaia.

I romertiden var området en del av provinsen Salernum (194 f.Kr). En ny romersk by som etter hvert ble mer viktig som handelssenter enn som militært støttepunkt, ble forbundet med Roma gjennom Via Popilia, som gikk gjennom Lucania og Reggio di Calabria. Senere, på 400-tallet og 500-tallet var byen viktig for østgoterne.

Da goterne ble slått av Det bysantinske riket, var det i 15 år under dette rikets kontroll, før den ble erobret av langobardene i 568.

13. desember 1076 ble byen erobret av normannerne. Erobringen gjorde at byen etter hvert ble en del av det tysk-romerske riket. Gjennom hele denne perioden blomstret byen, både gjennom handel og vitenskap. Byen fikk så tidlig som fra 1000-tallet et medisinsk institutt og var et ankerpunkt i europeisk medisinsk forskning. Utover middelalderen kom byen ofte i klem mellom ulike føydalherrer, og på 1400-tallet var byen ofte i sentrum for kampene mellom kongehusene av Angevin og Aragon. Utover på 1600-tallet førte dette etter hvert til et forfall for byen sammen med tre pestbølger, som kom i årene 1656, 1688 og 1694.

Utover på 1700-tallet fikk byen en langsom vekst igjen, særlig etter at den spanske dominansen opphørte. Det var på denne tiden en stor byggevirksomhet som i dag utgjør byens historiske sentrum. Men i 1799 ble byen en del av den Napoleon-kontrollerte statsdannelsen, det medisinske instituttet ble stengt og en rekke av byens religiøse liv ble undertrykket.

Under Italias samling hadde byen en jevn vekst som fortsatte helt fram til andre verdenskrig. Selv om etterkrigstiden var en vanskelig tid for mange italienske byer, har Salerno klart å opprettholde en jevn vekst og utvikling.

## Referanser


## Eksterne lenker
*
Miguel José de Azanza

**Miguel José de Azanza, hertug av Santa Fe** (født 20. desember 1746, død 20. juni 1826) var en spansk politiker og diplomat. Han var visekonge av Ny-Spania fra den 31. mai 1798 til den 30. april 1800.

## Referanser
Chèvre

**Chèvre** er fransk geitost. *Chèvre* betyr geit på fransk. 

## Osten
Chèvre er alltid lys som fargen på geitemelken. Den finnes som ferskost og som lagret, da med hvitt mugglag utenpå. Den lagrede lages med mange former: sylinder (vanligst), pyramide, tromme m.fl.

Den finnes både pasteurisert og upasteurisert. Noen oster gnis med vinstokkaske for å øke holdbarheten, men dette setter ikke smak.

Osten smaker ganske skarpt av geit. Lukten og smaken stammer blant annet fra den varierte kosten geitene får ved å gå ute hele året. Det vil derfor ikke være all geitemelk som har den skarpe smaken. 

Fersk ost er kremet og bløt. Jo lenger den lagres jo hardere blir både overflaten og kjernen, og osten får en syrlig lukt og smak, med mindre preg av geit. 

Chèvre tilsettes urter eller krydder i noen tilfeller. 

I Frankrike finnes mange typer chèvre, deriblant *Bucheron*, *Cabis*, *Crottin de Chavignol* (har typegodkjenningen AOC), *Pélardon*, *Picodon*, *Pouligny Saint-Pierre*, *Rocamadour*, *Sainte-Maure de Touraine*, *Chabichou du Poitou*, *Valencay* og *Pyramide*. I Norge lages en rekke forskjellige oster av chèvretype både av Tine og små, lokale produsenter.

## Bruk
Chèvre brukes sammen med andre oster som egen rett etter hovedretten, slik det er vanlig i Frankrike. Den brukes også i salater, sauser, grillet, til gratinering med mer.

## Historie
Maurerne brakte geiter til Frankrike på 700-tallet, og etterlot seg dyrene da de trakk seg tilbake til Spania. Produksjonen av ost fra geitemelk sies å ha startet i samme århundre, særlig i Loire og Poitou i den vestlige delen av landet.

## Referanser
Chuhei Nambu

**Chūhei Nambu** (født 27. mai 1904, død 23. juli 1997) var en japansk friidrettsutøver. Han er den eneste som har innehatt verdensrekorder i både lengdehopp og tresteg.

Nambu var medlem av det japanske laget under OL 1928 i Amsterdam, der han deltok i tre øvelser. Hans beste resultat kom i tresteg, der han ble nummer 4, mens landsmannen Mikio Oda vant gull. Han kom på 9.-plass i lengde, og deltok på det japanske laget som ble slått ut i innledningsheatene på 4 x 100 m stafett.

Nambus virkelige gjennombrudd kom i 1931. Etter at han hadde forbedret den japanske rekorden noen ganger, satte han ny verdensrekord med 7,98. Jesse Owens forbedret rekorden mindre enn fire år etterpå, men hoppet var asiatisk rekord helt til den ble slått av Hiroomi Yamada i 1970.

Året etter, under OL 1932 i Los Angeles, var han blant gullfavorittene i både lengde og tresteg. I lengde måtte han nøye seg med bronsemedalje, men revansjerte seg i trestegfinalen. Vinnerspranget på 15,72&nbsp;m var ny verdensrekord. Dette innebar at Nambu ble den første som hadde innehatt verdensrekordene i både lengde og tresteg. Begge verdensrekordene stod til 1935, da de ble slått av Jesse Owens (lengde) og Jack Metcalfe (tresteg).
## OL-medaljer
* 1932  Los Angeles -  **Gull** i friidrett, tresteg  Japan
* 1932  Los Angeles -  Bronse i friidrett, lengdehopp  Japan

## Referanser


## Eksterne lenker
*
Ragnhild Sælthun Fjørtoft

**Ragnhild Sælthun Fjørtoft** (født 1947) er en norsk tidligere programsekretær og kanalvert, populært kalt «hallodame» på folkemunne, i NRK. Hun er et av NRK Fjernsynets mest kjente og folkekjære ansikt utad, og har vært en viktig del av rikskringkastingens merkevarebygging.

## Biografi
Fjørtoft kommer fra Seltun i Lærdal i Sogn og Fjordane. Etter tre år ved Firda gymnas på Sandane fra 1963 og tre år på lærerskole i Tønsberg (nå Høgskolen i Vestfold), begynte hun som programmedarbeider i NRK i 1969. Hun har vært produsent, programleder, kommentatorleser, oversetter og kanalvert. Hun har også vært leder for språkutvalget i NRK, og er kjent for sin sikre nynorsk. Fjørtoft sluttet i NRK den 6. juni 2014, da hun gikk av med pensjon. Hun hadde da vært et kjent fjernsynsansikt i 45 år.

Fjørtoft har opp gjennom årene vært engasjert i blant annet uhjelpsarbeid og vært styremedlem i organisasjoner som UNICEF Norge, Strømmestiftelsen, Forut og Antislaveriselskapet. Allerede som gymnasiast var hun aktiv i NSUA (Norges Studerende Ungdoms Avholdsforbund), og ble valgt inn i organisasjonens styre på landsmøtet i 1969.. Fjørtoft har de senere år hatt vervet som leder i foreningen *Venner av [[Det norske teatret]]*.

I 2002 gav Fjørtoft ut boka *Under bergfall* på Det norske samlaget. Det er en samling av hennes favorittdikt.

Fjørtoft er gift med tidligere Venstre-leder,  programsekretær, og leder for medie- og miljøstiftelsen WIF (Worldview International Foundation), Arne Fjørtoft, med base i Sri Lanka. De har periodevis bodd blant annet i Sri Lanka, men bor nå hovedsakelig på Lørenskog i Akershus.

## Priser og utmerkelser
Ragnhild Sælthun Fjørtoft har mottatt en rekke priser, bl.a. Kringkastingsprisen i 1994, Storegutprisen i 2004, hedersprisen under Gullruten 2006 og  i 2010. I 2014 ble hun tildelt Kongens fortjenstmedalje.

## Se også
* Liste over kjente elever ved Firda videregående skole

## Referanser




## Eksterne lenker
* Intervju i Dagbladet i 2002
* Ragnhild Sælthun Fjørtoft om bakgrunnen i NSUA
Walter Davis

**Walter Francis «Buddy» Davis** (født 1931) var en amerikansk friidrettsutøver og basketspiller som konkurrerte i høydehopp.

Davis ble olympisk mester da han vant høydekonkurransen under OL 1952 i Helsingfors med et hopp på 2,04 som var ny olympisk rekord.

## OL-medaljer
* 1952  Helsingfors -  **Gull** i friidrett, høydehopp

## Referanser


## Eksterne lenker
*
Dale Evans

**Dale Evans** (født **Frances Octavia Smith** 31. oktober 1912 i Uvalde i Texas, død 7. februar 2001 i Apple Valley i California) var en amerikansk skuespiller. Hun var konen til Roy Rogers.

Dale Evans har to stjerner på Hollywood Walk of Fame.

## Eksterne lenker
*  
* Offisiell nettside og museum
Torill Thorup

**Torill Thorup** (født 1976) er en norsk forfatter av seriebøker i sjangeren triviallitteratur. Hun vokste opp i Sande og Holmestrand i Vestfold, men bor nå på Hvittingfoss.

## Bøker
Torill Thorup har skrevet tolv underholdningsromaner i serien «Inga Svartdal», der handlinga foregår på en storgård i bygda Botne ved Holmestrand. Bøkene er utgitt av Cappelen forlag fra mars 2004 og har kommet ut i et samlet opplag på rundt 500&nbsp;000. Disse bøkene er også solgt til Polen, der de ventes å komme ut i et opplag på 80&nbsp;000  eksemplarer per bok.

Torill Thorups neste romanserie «Arvesølv» utgis av Schibstedforlagene og kom på markedet sommeren 2007.  Planen er å utgi minst 20 bøker om odelsjenta Yngvil Brandsæther fra Eidsfoss på 1800-tallet. Førsteopplaget på den første boka var på 300&nbsp;000.
Leif & Kompisane

**Leif & Kompisane** var et norsk rockeband fra Stavanger som ble dannet i 1984 av vokalist, gitarist og trommeslager Leif Nilsen med bakgrunn fra Mods. De øvrige medlemmene den gangen var Torkild Viig (også Mods) og gitaristen Helge Løvaas. Gruppen har siden gitt ut ti album (inkl. samlealbum)
## Medlemmer
*Alexander Flotve – gitar (2009&ndash;)
* – bass (2009&ndash;)
*Kurt Lisø – trommer (2012&ndash;)
*Inge Enoksen – keyboard (2007&ndash;)

### Tidligere medlemmer
*Leif Nilsen – vokal, gitar, trommer (1984&ndash;2023)
*Anders Nilsen – trommer (2009&ndash;2013)
* Gaute Fisa – trommer (vikar)
* – gitar (1984&ndash;1986)
* – trommer (1985&ndash;1986)
*Geir Samsonsen – gitar (1985&ndash;1986)  
* – keyboard (1985&ndash;1996)
*Arne Hovda – keyboard (1996&ndash;1997)
* – trommer (1993&ndash;1999)
* – gitar (1996&ndash;2007)
*Torkild Viig – bass (1984&ndash;2007)
* – keyboard (1997&ndash;2007)
*Sven Inge Bjørnevik - keyboard (1998 - 1999, 2000 - 2005)
*Helge Hummervoll – keyboard (1999&ndash;2007)
* – gitar (1993&ndash;1996)
*Stene Osmundsen – trommer (1999&ndash;2009)
* – bass (1994&ndash;1997, 2007&ndash;2009)

## Diskografi
**[[Kom te fantasien]]* (1985)
**[[Kanon Beibi]]* (1993)
**[[Baddel]]* (1995)
**[[Full kontroll]]* (1997)
**[[Sangar fra 1900-talet]]* (samlealbum) (2000)
**[[Kall det ka du vil]]* (2001)
**[[Cabriolet (album)|Cabriolet]]* (2003)
**[[Litt av kvert]]* (2005)
**[[Den komplette samlingen]]* (2010)
* *[[Ikkje om det smalt!]]* (2014)

## Referanser


## Eksterne lenker
* 
*
Elden

***Elden***, eller ***Det brinner en Eld***, er et norsk, historisk musikkspill som har blitt oppført utendørs på Røros i Trøndelag hvert år siden 1994.

*Elden* har rockemusikk og tekst av Bertil Reithaug og Arnfinn Strømmevold.

Spelet handler om årene 1718–1719 da  svenske soldater under ledelse av Carl Gustaf Armfeldt gikk mot Trondheim for å ta over Norge etter ordre fra Karl XII. Under ledelse av Reinhold Johan De la Barre ble halvparten ble sendt til Røros, hvor mye av handlingen i spelet finner sted. Spelet viser også tilbaketoget (også kalt dødsmarsjen) da  soldater og hester døde i snøstorm på vei over grensefjella mot Sverige.

Spelet framføres av profesjonelle aktører samt frivillige amatører og lokale skuespillerkrefter på slagghaugene i bergstaden Røros og vises en drøy uke i slutten av juli/starten av august.

Frivillighetsapparatet rundt Elden ble tildelt Trøndelag fylkeskommunes frivillighetspris i 2019.

## Regissører
* Rulle Smit
* Marit Moum Aune
* Leif Stinnerbom
* Paul Ottar Haga
* Catrine Telle
* Maren Bjørseth
* Tomas A. Glans (2025–2027)

## ''Det brinner en Eld''
Bergstaden Old Stars, ga i  ut albumet *Det brinner en Eld* med musikk fra spelet. Dette var bandets første svensk- og norskspråklige plate.

Bandet var sentrale i nyoppføringen av spelet i 1994 og de tidlige årene. Vokalist og gitarist Arnfinn Strømmevold er en av de to som har skrevet musikken til spelet, og en av de to som hadde idéen til det. Musikken er helt sentral i *Elden*, selve albumet med musikk fra 1994 og 1996 ble produsert i et begrenset opplag den gangen, men er senere gjort tilgjengelig for strømming.

### Sporliste
# «March från Åre»
# «Titta vilket land»
# «Kalle och Ellen»
# «Bergmanns klage»
# «Det brinner en Eld»

## Referanser


## Eksterne lenker
* 
* Albumet *[https://open.spotify.com/album/4ecEEEJVsMtvoyoJCGbxtE Det brinner en Eld]* på Spotify
Ottar Sjaastad

**Ottar Magne Sjaastad** (født 3. januar 1928, død 30. august 2022) var en norsk professor, dr.med. og spesialist i nevrologi, tidligere overlege i medisin ved Universitetet i Trondheim (senere NTNU) fra 1978. Han ble den 14. mars 2002 utnevnt til Ridder av 1. klasse av Den Kongelige Norske St. Olavs Orden for fortjeneste av norsk medisin.

Sjaastads forskningsinnsats om hodepine er internasjonalt anerkjent og har hatt betydning langt utenfor Norges grenser. Hans største vitenskapelige bidrag er at han beskrev nye hodepineformer som senere har blitt tatt inn i den internasjonale hodepineklassifikasjonen (ICHD- International Classification of Headache Disorders). Sykdommen kronisk paroksysmal hemikrani er en sjelden form for hodepine som opprinnelig ble oppkalt etter Sjaastad, og den var lenge kjent som Sjaastads syndrom. Senere beskrev han tilstandene hemicrania continua og SUNCT. 

Sjaastad grunnla i 1981 med hjelp av Universitetsforlaget det vitenskapelige hodepinetidsskriftet *[[Cephalalgia]]* som han var redaktør for i 9 år. Tidsskriftet ble etterhvert offisielt organ for den internasjonale hodepineorganisasjonen (IHS- International Headache Society). Han var også en betydelig organisasjonsbygger, og var med å grunnlegge Norsk migreneselskap, Scandinavian Migraine Society, og ikke minst var han en av pådriverne for å danne IHS. Han ble utnevnt til det første æresmedlem av IHS i 1997 for sin innsats.  

## Referanser




## Eksterne lenker
Paul Rusesabagina

**Paul Rusesabagina** (født 1954) er en hotelldirektør fra Rwanda som huset 1200 tutsi- og hutuflyktninger i Hôtel des Mille Collines i Kigali under folkemordet i Rwanda. Ingen av gjestene på hotellet ble drept i folkemordet. Rusesabaginas kone heter Tatiana og de har 4 barn. 

Om hendelsene under folkemordet skrev Rusesabagina selvbiografien *En ganske alminnelig mann*, som siden ble grunnlag for filmen Hotel Rwanda.

Selv om filmen har fått stor anerkjennelse i USA og Europa, har «Hotel Rwanda» og Rusesabagins rolle under folkemordet blitt kritisert andre steder - spesielt i Rwanda og nabolandene. Kritikere har blant annet påstått at Rusesabagina tvang flyktninger ved hotellet å betale for hotellrommene og all maten som ble gitt dem. Han skal også ha ødelagt kommunikasjonslinjer til hotellet, som lå rett utenfor hans eget kontor.

## Anklager om terrorisme
I august 2020 ble Rusesabagina arrestert i Kigali på grunn av anklager om terrorisme, brannstiftelse, og kidnapping. Siktelsene viser til terror-angrep som fant sted sør i Rwanda, i nærheten av grensen mot Burundi i 2018. Minst 9 mennesker skal ha blitt drept i disse angrepene, inkludert to barn.

Rusesabagias advokater har påstått at arrestasjonen utelukkende var motivert av Rusesabagins veldig  frittalende kritikk av Rwandas regjering. EU kritiserte og fordømte arrestasjonen i februar 2021. https://www.rfi.fr/fr/afrique/20210211-les-eurod%C3%A9put%C3%A9s-condamnent-l-enl%C3%A8vement-de-l-opposant-rwandais-paul-rusesabagina Rusesabagina har ofte blitt kritisert, og det har blitt påstått at historien hans i stor grad var oppfunnet av Hollywood, og han bør stå for retten for å møte anklagene om terrorisme mot ham.

I oktober 2020 kunngjorde den rwandiske påtalemyndigheten at Rusesabagina skulle stå for retten sammen med en rekke andre påståtte opprørere. Rusesabagina uttalte at han ikke hadde til hensikt å delta i rettsprosessen, fordi han mente at rettferdighet ikke var mulig. Rusesabagina deltok ikke ved noen påfølgende høringer, men en dommer avgjorde at rettssaken skulle fortsette. I juli 2021 kunngjorde retten at en dom i rettssaken etter planen skulle forkynnes i august 2021.

September 2021 ble han funnet skyldig i terrorrelaterte anklager. Under rettsforhandlingen fordømte han president Paul Kagame og rapporterte at han var blitt bortført fra eksil for å stå for retten i Rwanda.

## Referanser


## Bibliografi
* *En ganske alminnelig mann* Bazar 2007
Locus for registerepidemiologi

**Locus for registerepidemiologi** ved Universitetet i Bergen er et forskningsmiljø autorisert av Det medisinske fakultetet i 1998 for en første periode på 10 år. Det ledes av Seksjon for epidemiologi og medisinsk statistikk ved Institutt for samfunnsmedisinske fag.

## Formål
Locus for registerepidemiologi skal effektivisere utnyttelsen av medisinske registre i epidemiologiske studier av sykdomsårsaker og oppfølgingsstudier av prognoseindikatorer.

Under formålet ligger identifisering av risikofaktorer og medisinske årsakssammenhenger generelt, iverksettelse og evaluering av forebyggende tiltak samt etablering av kvalitetsindikatorer for klinisk praksis og tilsyn.

## Vitenskapelige miljøer og helseregistre
Locus for registerepidemiologi omfatter følgende vitenskapelige miljøer og helseregistre:
* Institutt for samfunnsmedisinske fag ved Universitetet i Bergen
** Seksjon for epidemiologi og medisinsk statistikk
** Seksjon for sosialmedisin
** Seksjon for arbeidsmedisin
* Norsk senter for kvalitetssikring av laboratorieanalyser utenfor sykehuset (NOKLUS)
* Helseundersøkelsen i Hordaland (HUSK)
* Medisinsk fødselsregister med eksisterende og planlagte tilleggsregistre inkl.:
** Register over svangerskapsavbrudd
** Biobankregisteret
** Den norske mor og barn-undersøkelsen, MoBa
** SAM-prosjektet (svangerskap, arv og miljø)
* Nasjonalt register for leddproteser
* Hjerte-, Kar-, og Slagregisteret - Helseregion Vest (HKS)
* Det Norske Nyrebiopsiregisteret
* Nasjonalt multippel sklerose register
* Nasjonalt porfyriregister

## Referanser
Miguel de la Grúa Talamanca y Branciforte

**Miguel de la Grúa Talamanca y Branciforte, marqués de Branciforte** (født ca. 1755) var visekonge av Ny-Spania fra den 12. juli 1794 til den 31. mai 1798.

## Referanser
16. serierunde i 2. divisjon avdeling 3 2007

**16. serierunde i 2. divisjon avdeling 3 2007** startet 18. august, og endte med Viking 2 – Start 2 den 20. august 2007.



## Resultater

## Eksterne lenker
* 2. divisjon avdeling 3 2007: Terminliste og resultater på altomfotball.no
Listerregionen

**Listerregionen** er et begrep som brukes om kommunene Farsund, Flekkefjord, Hægebostad, Kvinesdal, Lyngdal og Sirdal helt vest i Agder. 

Listersamarbeidet er et interkommunalt samarbeid i Lister som dekker flere fagområder.

## Kommuner

## Se også

* Lister
* Listersamarbeidet

## Referanser


## Eksterne lenker
* Lister.no 
*Listersamarbeidet.no
Addis Black Widow

**Addis Black Widow** er en svensk popgruppe bestående av Dianne «Cream» Wiston og Armias «Pigeon» Mamo samt Mitsu, Luies Ally og Deane J. 

Mamo har etiopisk bakgrunn. Gruppens navn hentyder til Mamos bror Addis, som omkom i en trafikkulykke. 

Bandet oppnådde suksess med sangene «Goes around, comes around» og «Wait in summer» i 2001.

Wiston har i den seneste tid bare delvis vært med på bandets opptredender.

## Diskografi
**The Battle of Adwa* 1996
**Addis Black Widow* 2001

## Eksterne lenker
*
Andy Griffin

**Andrew Griffin**, vanligvis kalt **Andy Griffin**, (født 7. mars 1979 i Wigan, Stor-Manchester, England) er en engelsk fotballspiller som har spilt for flere engelske klubber. Han spilte sist for Reading i Football League Championship frem til mai 2012, da han ble frigitt av klubben.

## Biografi
Griffin startet sin karriere i Stoke City i august 1996, og han spilte sin første kamp for Stoke den 26. oktober 1996 i en ligakamp mot Portsmouth. Hans første mål for *the Potters* laget han 5. mars 1997, da Stoke vant 3–1 over Grimsby Town i en ligakamp. Totalt scoret Andy Griffin ett mål på 34 ligakamper for Stoke i 1996/97-sesongen. I første del av 1997/98-sesongen ble det ett mål på 23 ligakamper før han ble solgt til Newcastle United for £1 500 000 i januar 1998.

Han debuterte for Newcastle, og i Premier League, den 7. februar 1998 i en kamp mot West Ham United, og totalt spilte Griffin 4 ligakamper for *the Magpies* i siste del av 1997/98-sesongen. Den påfølgende sesongen ble det 14 ligakamper, mens han i 1999/00-sesongen fikk med seg 3 ligakamper. I denne sesongen scoret han også sitt første ligamål for Newcastle og det kom i en kamp mot Arsenal den 14. mai 2000. Deretter ble det 19 ligakamper i 2000/01-sesongen, 4 ligakamper 2001/02-sesongen og 27 ligakamper og ett ligamål i 2002/03-sesongen for klubben fra Tyne and Wear. I hans 7. sesong i Newcastle ble det kun 5 ligakamper og i mai 2004 gikk han gratis til Portsmouth. 

Griffin spilte sin første kamp for Portsmouth mot Birmingham City 14. august 2004, og da 2004/05-sesongen var over hadde han spilt 22 ligakamper for *Pompey*. Det ble også 22 ligakamper i hans 2. sesong for Portsmouth, men i 2006/07-sesongen klarte han ikke å etablere seg i startoppstilling deres og han signerte derfor på en låneavtale med hans gamle klubb Stoke. Avtalen med Stoke gikk fra september 2006 og ut sesongen, og etter å ha spilt 33 ligakamper og scoret 2 mål for *the Potters* i 2006/07-sesongen returnerte han til Portsmouth.

Den 1. august 2007 gikk Andy Griffin gratis til Derby County, og han debuterte for *the Rams* i en ligakamp mot sin gamle klubb Portsmouth den 11. august 2007. Etter å ha spilt 15 ligakamper for klubben fra Derbyshire i første del av 2007/08-sesongen ble han solgt til Stoke for £300 000 den 11. januar 2008. 

## Karriere som spiller

## Kilder
* Rollin, Glenda & Rollin, Jack: *SKYSPORTS FOOTBALL YEARBOOK 2007-08* (side 520).  Headline Book Publishing, London. ISBN 978-0-7553-1664-9

## Eksterne lenker
*